**ŠKOLA PRIMIJENJENIH UMJETNOSTI I DIZAJNA - PULA**

**Radićeva 19, Pula**

tel/fax: 052/223-377

e-mail: skola-dizajn@pu.t-com.hr

**OBAVIJEST I UPUTE STRANKAMA U SVEZI PRIZNAVANJA INOZEMNIH ŠKOLSKIH SVJEDODŽBI**

Obavještavaju se svi zainteresirani da od 1. rujna 2011. (sukladno Zakonu o izmjenama i dopunama Zakona o priznavanju inozemnih obrazovnih kvalifikacija, NN br. 45/11) postupak priznavanja inozemnih školskih kvalifikacija radi nastavka srednjoškolskog obrazovanja više ne vodi Ministarstvo znanosti, obrazovanja i športa već školska ustanova u kojoj podnositelj zahtjeva namjerava nastaviti obrazovanje.

Priznavanjem radi nastavka obrazovanja podnositelju zahtjeva utvrđuje se pravo na nastavak obrazovanja u školskoj ustanovi ili se određuju uvjeti pod kojima se to pravo može ostvariti.

Zainteresirane stranke zahtjev podnose školskoj ustanovi u kojoj namjeravaju nastaviti obrazovanje.

**POSTUPAK PRIZNAVANJA POKREĆE SE NA ZAHTJEV STRANKE, A ZAHTJEV MORA SADRŽAVATI:**

* Zadnju svjedodžbu stečenu u inozemstvu u originalu i original prijevoda na hrvatski jezik ove isprave koju izdaje ovlašteni sudski tumač
* Ispravu o državljanstvu (kopija domovnice ili putovnice ili osobne iskaznice)

**Napomene:**

* Za nastavak obrazovanja u srednjoj školi ne plaća se upravna pristojba
* U slučaju promjene imena ili prezimena uz zahtjev se obvezatno dostavlja i isprava kojom se dokazuje ta promjena (rješenje suda, vjenčani list…)
* Prema potrebi, u postupku se mogu tražiti i drugi dokazi.

U nastavku se nalazi obrazac zahtjeva.